24 มกราคม 2565

ให้บริการทรีทเม้นท์ผมขั้นสูงสำหรับผู้บริโภคชาวไทย

ชวาร์สคอฟ โปรเฟสชั่นแนล เปิดตัวแนวคิด “Fibre Clinix Mixology Bar” ร่วมกับพันธมิตร 6 ร้านซาลอนชั้นนำ

กรุงเทพฯ – เฮงเค็ล บิวตี้ แคร์ เปิดตัวคอนเซ็ปต์ “Fibre Clinix Mixology Bar” จาก ชวาร์สคอฟ โปรเฟสชั่นแนล ครอบคลุมการให้บริการทั้งแบบภายในร้านทำผมและการดูแลด้วยตนเองที่บ้านในแบบที่เหมาะกับบุคคลโดยเฉพาะ เพื่อช่วยดูแลรักษาและยืดอายุของผลลัพธ์ผมสวยจนกว่าจะเข้าร้านทำผมครั้งต่อไป

โดยบริการระดับพรีเมียมนี้ มีให้บริการที่ซาลอน 6 แห่งในกรุงเทพฯ ได้แก่ Chalachol Salon, Kudos by Tarakorn Salon, A-DAY Salon, SALONDIO Salon, December Hair Salon และ Hair@Nail Megabangna Salon สำหรับคอนเซ็ปต์ “Fibre Clinix Mixology Bar” สร้างขึ้นโดยใช้เทคโนโลยีการซ่อมแซมและบำรุงขั้นสูงของชวาร์สคอฟ เพื่อมอบการดูแลเส้นผมที่เหมาะกับบุคคลโดยเฉพาะด้วยกระบวนการ 4 ขั้นตอน

ผู้บริโภคจะได้รับคำปรึกษาอย่างมืออาชีพจากกูรูช่างผมเพื่อวิเคราะห์สภาพเส้นผมเพื่อการออกแบบสูตรฟื้นบำรุงที่เหมาะกับบุคคลโดยเฉพาะ แล้วจึงนำไป Mix and Match สูตรทรีทเม้นท์ที่เหมาะสมกับเส้นผม โดยเป็นการนำเอาทรีทเม้นท์ผสมกับบูสเตอร์ด้วยสูตรที่เหมาะกับความต้องการเฉพาะบุคคล ไม่ว่าจะเป็นผมแห้งเสียจากการทำสี หรือผมที่ผ่านการทำสี ช่วยให้ผู้บริโภคสามารถรักษาสภาพผมสวยหลังจากเข้าร้านทำผม พร้อมรับ post-treatment Fibre Clinix portion jar สูตรเฉพาะบุคคลกลับไปบำรุงต่ออีกครั้งหลังบริการที่บ้าน สำหรับข้อมูลเพิ่มเติม: [Fibre Clinix | Schwarzkopf Professional (schwarzkopf-professional.com)](https://www.schwarzkopf-professional.com/com/en/care/fibre-clinix.html)

นายธีรศักดิ์ ไตรทิพย์ ผู้จัดการทั่วไป เฮงเค็ล บิวตี้แคร์ โปรเฟสชั่นแนล ประเทศไทย กล่าวว่า “เรารู้สึกตื่นเต้นที่จะแนะนำบริการใหม่จากแบรนด์ Fibre Clinix ของเราให้กับผู้เชี่ยวชาญด้านเส้นผมในประเทศไทย ภายใต้คอนเซ็ปต์ Mixology Bar โดยผู้บริโภคจะได้สัมผัสกับประสบการณ์การดูแลและฟื้นบำรุงเส้นผมที่ Personalized ให้เหมาะสมกับแต่ละบุคคลจากผู้เชี่ยวชาญด้านเส้นผมทั้งที่ซาลอนและที่บ้าน”

**เกี่ยวกับเฮงเค็ล**

เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และธุรกิจบิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2563 เฮงเค็ลมียอดขายมากกว่า 19,000 ล้านยูโร และมีผลกำไรจากการดำเนินงานที่ปรับปรุงแล้ว 2,600 ล้านยูโร เฮงเค็ลมีพนักงานมากกว่า 53,000 คนทั่วโลก ซึ่งมีความหลากหลายและมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

**ข้อมูลสำหรับสื่อมวลชน กรุณาติดต่อ**

แม็กกี้ แทน

เฮงเค็ล

โทรศัพท์ +65 6424 7045

อีเมล [maggie.tan@henkel.com](mailto:maggie.tan@henkel.com)